
	Številka:
	007-82/2026/10

	Ljubljana,
	21. 09. 2026

	EVA:
	2026-3340-0017



	ZADEVA:
	Uredba o določitvi višine dnevnega bolniškega nadomestila za čas zadržanosti od dela zaradi bolezni ali poškodbe za samostojne delavce v kulturi za polni delovni čas – predlog za obravnavo




1.	Predlog sklepa vlade

Na podlagi tretjega odstavka 82.a. člena Zakona o uresničevanju javnega interesa za kulturo (Uradni list RS, št. 77/07 − uradno prečiščeno besedilo, 56/08, 4/10, 20/11, 111/13 in 68/16, 61/17, 21/18 – ZNOrg, 3/22 – ZDeb, 105/22 – ZZNŠPP, 8/25 in 77/25) je Vlada Republike Slovenije na … seji dne … sprejela naslednji
 
SKLEP:
 
Vlada Republike Slovenije je izdala Uredbo o določitvi višine dnevnega bolniškega nadomestila za čas zadržanosti od dela zaradi bolezni ali poškodbe za samostojne delavce v kulturi za polni delovni čas in jo objavi v Uradnem listu Republike Slovenije.
 
mag. Janja Garvas
generalna sekretarka

 
Sklep prejmejo:
- Ministrstvo za finance,
- Generalni sekretariat Vlade Republike Slovenije,
- Služba Vlade Republike Slovenije za zakonodajo,
- Ministrstvo za kulturo.

2.	Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov

/

3.	Osebe, odgovorne za strokovno pripravo in usklajenost gradiva

Mihael Štrukelj, vodja Sektorja za statusne zadeve
Vesna Jurca Tadel, generalna direktorica Direktorata za ustvarjalnost
 

4.	Zunanji strokovnjaki, ki so sodelovali pri pripravi dela ali celotnega gradiva, in s tem povezani stroški

Pri pripravi predpisa ni sodeloval zunanji strokovnjak oziroma pravna oseba.

5.	Predstavniki vlade, ki bodo sodelovali pri delu državnega zbora

/

6.	Kratek povzetek gradiva

Zakon o uresničevanju javnega interesa za kulturo (Uradni list RS, št. 77/07 – uradno prečiščeno besedilo, 56/08, 4/10, 20/11, 111/13, 68/16, 61/17, 21/18 – ZNOrg, 3/22 – ZDeb, 105/22 – ZZNŠPP, 8/25 in 77/25) v tretjem odstavku 82.a člena, ki določa spodbude za samozaposlovanje, predvideva tudi spodbudo v obliki nadomestila, ki ga samostojni delavec v kulturi prejme v primeru bolezni ali poškodbe. Višino dnevnega bolniškega nadomestila, ki velja od 1. aprila tekočega leta do 31. marca naslednjega leta, pa določi vlada do 31. marca tekočega leta, in je enaka višini dnevnega nadomestila, ki ga za bolniško odsotnost prejmejo zaposleni s povprečno mesečno plačo v preteklem letu.
Uredba o določitvi višine dnevnega nadomestila za čas zadržanosti od dela zaradi bolezni za samozaposlene v kulturi za polni delovni čas za leto 2025 (Uradni list RS, št. 11/25), kot je razvidno iz naslova in tudi 1. člena, velja za obdobje od 1. 1. 2025 do 31. 12. 2025. Zakon o spremembah in dopolnitvah Zakona o uresničevanju javnega interesa za kulturo (Uradni list RS, št. 77/25), ki je spremenil vsebino pravne podlage za urejanje zadržanosti od dela zaradi bolezni ali poškodbe (tj. tretji odstavek 82.a člen), je navedeno spregledal in v prehodnih in končnih določbah ni uredil ne obdobja od svoje uveljavitve do konca leta 2025, ne obdobja od 1. 1. 2026 do uveljavitve uredbe, izdane na spremenjeni pravni podlagi. Zato se bo nova ureditev uporabljala tudi za vse primere zadržanosti od dela zaradi bolezni ali poškodbe, ki so nastopili od 1. 1. 2026 do 31. 3. 2026.
Pri izračunu višine nadomestila se kot osnovo upošteva znesek povprečne mesečne bruto plače v Republiki Sloveniji v letu 2025, ki je po podatkih Statističnega urada Republike Slovenije znašala 2.536,03 eura.
V skladu z 31. členom Zakona o zdravstvenem varstvu in zdravstvenem zavarovanju (ZZVZZ) nadomestilo med začasno zadržanostjo od dela za prvih 90 dni znaša 100 % osnove ob zadržanosti od dela zaradi poklicne bolezni ali poškodbe pri delu, 80 % osnove ob zadržanosti od dela zaradi bolezni in 70 % osnove ob zadržanosti od dela zaradi poškodbe izven dela.
Glede na navedeno bi dnevno bolniško nadomestilo, ki bi ga za bolniško odsotnost prejel zaposleni s povprečno mesečno plačo v preteklem letu, torej letu 2025, v primeru poklicne bolezni ali poškodbe pri delu znašalo 84,53 eura (2.536,03 / 30 dni = 84,53), v primeru bolezni 67,63 eura (2.536,03 / 30 dni = 84,53 X 0,8 = 67,63), v primeru poškodbe izven dela pa 59,17 eura (2.536,03 / 30 dni = 84,53 X 0,7 = 59,17). Upoštevajoč te zneske so na podlagi tretjega odstavka 82.a člena ZUJIK, s to uredbo določene višine dnevnega nadomestila za samostojne delavce v kulturi, za polni delovni čas, za obdobje do 31. marca 2027.

7.	Presoja posledic za

	a)
	javnofinančna sredstva nad 40.000 EUR v tekočem in naslednjih treh letih,
	da

	b)
	usklajenost pravnega reda Republike Slovenije s pravnim redom Evropske unije,
	ne

	c)
	administrativne posledice,
	ne

	č)
	gospodarstvo, zlasti mala in srednja podjetja ter konkurenčnost podjetij,
	da

	d)
	okolje, vključno s prostorskimi in varstvenimi vidiki,
	ne

	e)
	socialno področje,
	ne

	f)
	dokumente razvojnega načrtovanja.
	ne



8.	Predstavitev ocene finančnih posledic


I.	Ocena finančnih posledic, ki niso načrtovane v sprejetem proračunu

	Predvideno povečanje (+) ali zmanjšanje (-)
	Tekoče leto (t)
	t + 1
	t + 2
	t + 3
	Skupaj (v EUR)

	prihodkov državnega proračuna
	0,00
	0,00
	0,00
	0,00
	0,00

	prihodkov občinskih proračunov
	0,00
	0,00
	0,00
	0,00
	0,00

	odhodkov državnega proračuna
	240.000,00
	70.000,00
	0,00
	0,00
	310.000,00

	odhodkov občinskih proračunov
	0,00
	0,00
	0,00
	0,00
	0,00

	obveznosti za druga javnofinančna sredstva
	0,00
	0,00
	0,00
	0,00
	0,00



II.	Finančne posledice za državni proračun

a)	Pravice porabe za izvedbo predlaganih rešitev so zagotovljene:

	Ime proračunskega uporabnika
	Tekoče leto (t)
	t + 1
	Šifra in naziv ukrepa oz. projekta
	Šifra in naziv proračunske postavke

	Ministrstvo za kulturo
	240.000,00
	70.000,00
	3340-24-0012 - Socialne pravice na področju kulture
	131123 - Samostojni ustvarjalci na področju kulture

	Skupaj (v EUR)
	240.000,00
	70.000,00
	
	



b)	Manjkajoče pravice porabe bodo zagotovljene s prerazporeditvijo:

	Ime proračunskega uporabnika
	Tekoče leto (t)
	t + 1
	Šifra in naziv ukrepa oz. projekta
	Šifra in naziv proračunske postavke

	Skupaj (v EUR)
	0,00
	0,00
	
	



III.	Načrtovana nadomestitev zmanjšanih prihodkov oziroma povečanih odhodkov proračuna

	Novi prihodki
	Tekoče leto (t)
	t + 1

	SKUPAJ
	0,00
	0,00



Obrazložitev finančnih posledic

Ob predvidenem skupnem številu dni bolniške odsotnosti na letni ravni (3.500) ter upoštevajoč zneske dnevnega bolniškega nadomestila, določene s to uredbo, bodo ocenjene finančne posledice za državni proračun pomenile približno 240.000 evrov v letu 2026 in približno 70.000 evrov v letu 2027 (v obdobju 1.1.2027 - 31.3.2027), skupaj torej 310.000 evrov.


Pri izračunu višine nadomestila je bil kot osnova upoštevan znesek povprečne mesečne bruto plače v Republiki Sloveniji v letu 2025, ki je po podatkih Statističnega urada Republike Slovenije znašala 2.536,03 evrov.
V skladu z 31. členom Zakona o zdravstvenem varstvu in zdravstvenem zavarovanju (Uradni list RS, št. 72/06 – uradno prečiščeno besedilo, 114/06 – ZUTPG, 91/07, 76/08, 62/10 – ZUPJS, 87/11, 40/12 – ZUJF, 21/13 – ZUTD-A, 91/13, 99/13 – ZUPJS-C, 99/13 – ZSVarPre-C, 111/13 – ZMEPIZ-1, 95/14 – ZUJF-C, 47/15 – ZZSDT, 61/17 – ZUPŠ, 64/17 – ZZDej-K, 36/19, 189/20 – ZFRO, 51/21, 159/21, 196/21 – ZDOsk, 15/22, 43/22, 100/22 – ZNUZSZS, 141/22 – ZNUNBZ, 40/23 – ZČmIS-1, 78/23 in 32/25 – ZZDej-N) nadomestilo med začasno zadržanostjo od dela za prvih 90 dni znaša 100 % osnove ob zadržanosti od dela zaradi poklicne bolezni ali poškodbe pri delu, 80 % osnove ob zadržanosti od dela zaradi bolezni in 70 % osnove ob zadržanosti od dela zaradi poškodbe izven dela.
Predvideno skupno število dni bolniške odsotnosti na letni ravni pa temelji na tovrstnih podatkih iz let 2022 - 2025 ter na dejstvu, da je bil z Zakonom o spremembah in dopolnitvah Zakona o uresničevanju javnega interesa za kulturo (Uradni list RS, št. 77/25) uveljavljen dodaten upravičen razlog za zadržanost z dela in s tem povezano dodelitev dnevnega bolniškega nadomestila, in sicer poleg bolezni še poškodba.

Navedba o zagotovitvi sredstev

Sredstva v državnem proračunu so zagotovljena na proračunski postavki 131123 - samostojni ustvarjalci na področju kulture oziroma bodo zagotovljena s prerazporeditvijo sredstev in z rebalansom državnega proračuna.



9.	Predstavitev sodelovanja z združenji občin

Vsebina gradiva ne vpliva na pristojnosti, delovanje oziroma financiranje občin.

Gradivo ni bilo poslano v mnenje Skupnosti občin Slovenije (SOS).

Gradivo ni bilo poslano v mnenje Združenju občin Slovenije (ZOS).

Gradivo ni bilo poslano v mnenje Združenju mestnih občin Slovenije (ZMOS).

10.	Predstavitev sodelovanja javnosti

Gradivo ni bilo predmet sodelovanja z javnostjo.

Obrazložitev:
Osnovo za določitev višine dnevnega bolniškega nadomestila določa ZUJIK, zato javna obravnava predloga te uredbe ne bi bila smiselna.


11.	Spoštovanje Resolucije o normativni dejavnosti

Pri pripravi gradiva so bile upoštevane zahteve iz Resolucije o normativni dejavnosti.

12.	Vključitev v okvirni načrt normativne dejavnosti

Predlog predpisa, ki je predmet gradiva, ni vključen v okvirni načrt normativne dejavnosti.



dr. Ignacija Fridl Jarc
ministrica

